dh-unibe/image-text_koenigsfelden-charters-post-1500 huggingface dataset:
Ich, Mathis von Trosperg, edel knecht, vˀgich offenlich mēlichem mit disem brief fùr mich und min erbn̄, das
Bertschi Amstad, ✳ wilent Jennis, seligen, Amstad von Biralof elicher sun, ✳ fùr mich komen ist ✳ und offnet und
vˀjach wolbedaht vor mir, wie das er vˀkoͧft und ze koͧffen geben hab fùr sich und sin erbn̄, dem erbˀn knecht
Henslin Zimberman von Scherntz und sinen erbn̄ sin hus, hoff und die hof stat halbe hinder dem hus ✳ mit
allen andren guͤtren un̄ zuͦgehoͤrden, so dar in und da zuͦ gehoͤrt, ✳ gelegen ze Biralof ✳ und ist manlehen
von mir ✳ und hette im das inkoͧffes wise geben umb sechzehen pfund stebler, ✳ die er bar von im enphangen
hett, ✳ und batt mich das selb guͦt und lehen von im uffzenemen ✳ und es dem vorgenāten Henslin Zimberman
geruͦchte ze lichen, ✳ die bett ich also erhoͤrt han und hab es von im uffgenomen ✳ und dem egenāten
Henslin Zimberman gelichen, was ich im durch recht und guͦte gewonheit daran lichen mocht ✳ und
zelichen hat ✳ nach manlehen recht nutzen und niessen, doch mir und minen erbn̄ an der selben manlechenschaft rechtungen unvˀgriffenlich. und des ze urkùnd, won der obgenāt koͧff mit minem
willen, wùssen und gunst ✳ zuͦ gangen und beschechen ist, ✳ so hab ich min eigen insigel offenlich
gehenkt an disen brief, gebn̄ uff den nechsten samstag nach dem meyen tag, ✳ do man zalt
von gotz gebùrt vierzehenhundˀt jar und fùnf jar ✳ ꝫꝭ.
Königsf. 467 .
K ✳
D ✳ 95 ✳ f ✳
ist j lechen
ùber guͤt₎ ze Birelff
und Schernz
Staatsarchiv
AARGAU